da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da it fi eo en da da da da da es da es es en en da da da la da da da sv da da hbs_lat da it da da da da da en da da da en da da da da et da sv da en da da da da fr da da en da da da da da da da da da da da da en da da da da sv en da en en da da da da da da da da da da da da da da da da da da da da da da en da da da da da da da da da da da da da da da da da da da da da da da da da da da da da da da da da da da en da da da da da da da da da da da en da da nl da da da da da nb da da da da nb es it de es da es en da da da da sv pl it en sq nb tr da da en da da it nb nb hu hbs_lat nb en da en en en da es da es es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Seroquel®? - Find information på Medicin.dk
Seroquel® bruges til behandling af
Psykiske lidelser er sygdomme som så meget andet, men det er ikke altid nemt at spotte patienten.
Seroquel® er et middel mod psykoser.
Seroquel® anvendes til behandling af skizofreni og andre psykoser.
Anvendes desuden til behandling og forebyggelse af mani og  depression ved bipolar affektiv sindslidelse.
Dosis er individuel og afhænger af sygdommens sværhedsgrad.
Voksne. Begyndelsesdosis. 50 mg 1. dag, 100 mg 2. dag, 200 mg 3. dag og 300 mg 4. dag. Dosis fordeles på 2 daglige doser. Derefter justeres dosis afhængig af virkningen til vedligeholdelsesdosis: Sædvanligvis 300-450 mg i døgnet fordelt på 2 daglige doser. Dosis må ikke overskride 1.200 mg i døgnet.
Voksne. 1. dag: 100 mg, 2. dag: 200 mg, 3. dag: 300 mg og 4. dag: 400 mg. Dosis fordeles på 2 daglige doser. Derefter justeres dosis afhængig af virkningen med højst 200 mg i døgnet. Vedligeholdelsesdosis er sædvanligvis i intervallet 400-800 mg fordelt på 2 doser. Dosis må ikke overskride 1.200 mg i døgnet.
Voksne under 65 år. 1. dag: 50 mg, 2. dag 100 mg, 3. dag: 200 mg og 4. dag: 300 mg. Dosis tages sædvanligvis ved sengetid. Derefter kan dosis justeres afhængig af virkningen til højst 600 mg i døgnet.
Forebyggelse af mani eller depression ved bipolar lidelse
Sædvanligvis samme dosis som er brugt ved tidligere mani eller depression.
Lavere begyndelsesdosis og langsommere øgning af dosis anbefales: Begyndelsesdosis 25 mg i døgnet. Dosis øges med 25-50 mg dgl.
Man har ingen erfaring med behandling af depression hos ældre over 65 år med bipolar lidelse.
Bør ikke anvendes til børn og unge under 18 år pga. mulig øget risiko for bivirkninger.
Ved ophør af behandling skal dosis nedsættes gradvis over 1-2 uger, idet der ved pludseligt ophør kan ses bl.a. søvnløshed, opkastning og svimmelhed.
Flere end 10 ud af 100 personer får bivirkningen.
For meget fedt i blodet, For meget kolesterol i blodet.
Øget risiko for infektioner pga. mangel på hvide blodlegemer.
Forstyrrelse af skjoldbruskkirtlens funktion, Øget mængde af hormonet prolaktin i blodet.
Forhøjet blodsukker, Øget appetit.
Selvmordstanker eller -adfærd, Talebesvær, Irritabilitet, Unormale drømme.
Blodtryksfald når man rejser sig, Væskeophobning i fx arme og ben.
Højst 1 ud af 100 personer får bivirkningen.
Øget tendens til blødning pga. fald i antallet af blodplader.
Påvirkning af ekg  (herunder forlænget QT-interval**).
Diabetes, For lidt natrium i blodet, Forværret diabetes.
Ufrivillige bevægelser, Uro i benene.
Højst 1 ud af 1.000 personer får bivirkningen.
Betændelse i bugspytkirtlen, Forstoppelse, Tarmslyng.
Lav legemstemperatur, Malignt neuroleptikasyndrom - alvorlig tilstand med bl.a. feber og bevidsthedssløring.
Forstyrrelser i kroppens omsætning af næringsstoffer.
Langvarig smertefuld erektion, Forstørrede bryster, Menstruationsforstyrrelser, Mælkeflåd.
Blodprop i de dybe vener.
Højst 1 ud af 10.000 personer får bivirkningen.
Allergisk hævelse i ansigtet samt mundhulen og strubehovedet, Alvorlig hudreaktion, Anafylaktisk chok - en akut alvorlig allergisk tilstand.
Hjertebetændelse, Sygdom i hjertemuskulaturen.
Alvorlig hudreaktion hvor huden går til grunde, Alvorlig lægemiddelreaktion med påvirkning af de indre organer.
Hjerneblødning/blodprop i hjernen, Karbetændelse i huden.
* Ved pludseligt ophør af behandlingen er der set ophørssymptomer som fx søvnløshed, opkastning og svimmelhed.
** Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
Bivirkninger fra bevægeapparatet er set ved korttidsbehandling af depression. Hyppigheden ser ud til, at være øget ved samtidig behandling med lithium (middel mod bipolar lidelse).
Søvnighed er forekommet i løbet af de første 2 uger og forsvinder som regel, hvis man fortsætter behandlingen.
I sjældne tilfælde forekommer såkaldt malignt neuroleptikasyndrom - en alvorlig tilstand med feber, bevidsthedssløring og flere af de ovennævnte bivirkninger. Denne tilstand kræver øjeblikkelig lægehjælp.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
En række bivirkninger er set med øget hyppighed hos børn og unge under 18 år, bl.a. besvimelsesanfald.
Læs generelt om bivirkninger
Midlet skal anvendes med forsigtighed:
Ved sygdom i hjernen
Ved dårligt fungerende lever
Ved hjerte- og kredsløbslidelser
Hvis man lider af eller tidligere har lidt af grøn stær, forhøjet tryk i øjet eller manglende vandladning
Ved øget risiko for vejrtrækningspauser under søvnen (søvnapnø) - fx ved samtidig brug af beroligende midler eller hvis man er overvægtig
Ved misbrugsrisiko (misbrug er forekommet)
Hvis man tidligere har haft selvmordstanker.
Hvis man har diabetes eller risiko for at udvikle diabetes, skal man løbende til kontrol hos lægen.
Bmi og taljemål bør følges under behandlingen pga. risikoen for vægtøgning.
Større mængder grapefrugtjuice kan øge virkningen af midlet.
Alkohol forstærker midlets sløvende virkning.
Der er set større dødelighed end normalt ved:
Behandling af ældre med demens
Behandling af depression hos ældre med Parkinsons sygdom.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Antipsykotika kan i nogle tilfælde øge mængden af hormonet prolaktin, som har betydning for udviklingen af brystkræft. Hvis man er i behandling for brystkræft, skal midlet anvendes med forsigtighed.
Midlet skal anvendes med forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Hvis man får symptomer på forstyrrelser af hjerterytmen eller påvirkning af hjertet (fx hjertebanken, svimmelhed, besvimelsesanfald, smerter i brystet), skal man kontakte lægen.
Hvis man får infektioner, skal man kontakte lægen, da det kan være tegn på mangel på hvide blodlegemer.
I meget sjældne tilfælde er der set alvorlige hudreaktioner - oftest inden for 4-6 uger efter start på behandlingen. Hvis man får hududslæt under behandlingen, skal man kontakte lægen.
Depression: I starten af behandlingen, kan der forekomme øget risiko for selvmordsforsøg og selvmordstanker. Hos unge under 25 år kan der generelt være en øget risiko for selvmordsforsøg. Der er også set øget forekomst af selvmordsforsøg ved samtidig behandling med andre midler mod depression.
Lavere begyndelsesdosis og langsommere øgning af dosis anbefales:
Tabletter. Begyndelsesdosis 25 mg i døgnet. Dosis øges med 25-50 mg dgl.
Depottabletter. Begyndelsesdosis 50 mg i døgnet. Dosis øges med 50 mg dgl.
Bemærk, der er sket alvorlige fejl i håndteringen af Seroquel®. Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
Midlet må ikke bruges, hvis man samtidig bruger visse typer lægemidler, heriblandt visse midler mod HIV (proteasehæmmere), visse antibiotika (clarithromycin og erythromycin) samt visse midler mod svamp.
Seroquel® kan nedsætte virkningen af levodopa (middel mod Parkinsons sygdom).
Epilepsimidler (carbamazepin og phenytoin) nedsætter virkningen af Seroquel®.
Visse bivirkninger (fx mundtørhed, forstoppelse, manglende vandladning, svimmelhed) ved andre midler (fx midler mod overfølsomhed og midler mod Parkinsons sygdom) kan forstærkes.
Forsigtighed ved samtidig brug af midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Kan om nødvendigt anvendes.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen kan vare flere uger, efter at behandlingen er ophørt.
Halveringstiden I blodet (T½) er ca. 7 timer. Quetiapin bliver i kroppen omdannet til stoffet norquetiapin, som har tilsvarende virkning. Halveringstiden I blodet ( T½) for norquetiapin er ca. 12 timer.
Tabletter. 1 tablet (filmovertrukken) indeholder 100 mg quetiapin (som fumarat).
Jernoxider og jernhydroxider (E172)
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
filmovertrukne tabletter 100 mg  (ChemVet) (kan dosisdisp.)
Læs mere om tilskud
Læs mere om udlevering
Se generelt om substitutionsregler
filmovertrukne tabletter 100 mg
Quetiapin "Accord" Accord, Quetiapin, filmovertrukne tabletter 100 mg
Quetiapin "Aristo" Aristo Pharma Nordic, Quetiapin, filmovertrukne tabletter 100 mg
Quetiapin "KRKA" KRKA, Quetiapin, filmovertrukne tabletter 100 mg
Quetiapin "Sandoz" Sandoz, Quetiapin, filmovertrukne tabletter 100 mg
Quetiapine "Teva" TEVA, Quetiapin, filmovertrukne tabletter 100 mg
Stadaquel Stada, Quetiapin, filmovertrukne tabletter 100 mg
Information til sundhedsfaglige om
27.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø